Resep: Sonskyn-frittatas | Maroela Media
Foto: Lorraine Swanepoel
Ter viering van Afrikaans se 90ste bestaansjaar as amptelike taal, hou ons spesiaal op 12 September 'n buitelugfliekpiekniek, 'n "buitebioskoop", by die Botaniese Tuin in Pretoria. Eg Afrikaanse eet- en drinkgoed sal by stalletjies op die terrein te koop aangebied word en jy sal kan weglê aan die heerlikste pannekoeke, kerrie-en-rys en jafels tot springmielies, yskoeldrankies en nog vele meer.
Of jy kan jouself bederf en vooraf vir jou 'n piekniekbondel bespreek. Dit is nie sommer net enige pienkniekbondel nie: Lorraine van Kokkedoor stel dit saam met heerlike eetgoedjies uit haar eie kombuis! Lees meer hier.
Hier is nog 'n resep van Lorraine.
2 koppies rou botterskorsie (in 2 cm blokkies gesny)
5 ml droë knoffel-en-kruie-mengsel
2 wiele feta
2 sprietuie, fyn opgekap
250 g pakkie repiespek
mikrokruie (soos bronkors) vir garnering
kersietamaties vir garnering
Voorverhit die oond tot 180˚C
Plaas botterskorsie op 'n bakplaat en sprinkel met olyfolie.
Geur met sout en peper en vryf die blare van die tiemietakkies af en strooi oor botterskorsie. Rooster vir 15-20 minute tot gaar.
Sny die sampioene op en braai in bietjie botter en knoffel-en-kruie-mengsel. Plaas sampioene en botterskorsie saam in 'n medium grootte mengbak.
Krummel die feta in die botterskorsiemengsel in. Voeg die sprietuie daarby.
Klits die melk en eiers goed saam.
Verdeel die botterskorsievulsel in die voorbereide kolwyntjiepannetjies, ongeveer 'n opgehoopte eetlepel per holte. Vul die holtes daarna met die eiermengsel tot heelbo. Plaas in die oond en bak vir 20-25 minute tot goudbruin.
Laat die frittatas in die kolwyntjie pannetjie afkoel voordat jy dit verwyder.
Plaas die repies spek in 'n waaierpatroon bo-op 'n draad afkoelrakkie. Plaas in die oond vir 15-20 minute tot bros.